Ainsa tõsisema  vea teeme rabaetapi esimese punktiga (KP 37). Läheme punktile liiga uljalt peale, suunda korralikult kontrollimata ja selle tulemuseks on 16-minutiline lisatiir. Punktis kohtume ISC ADVENTURE TEAM-iga, kes siin juba oma 40 minutit punkti on otsinud. Pärast selliseid seiklusi ei ole nende näod just mitte kõige optimistlikumad. Järgmisel etapil saame kätte võistkonna GO Reisiajakiri ning vahetusalasse jõudes oleme kukkunud üheksandale kohale. Meist on ette saanud ka segavõistkond Team VAUDE Adventure.